بالبدايه لازم تحطون القدر على النار مع زيت و تولعون عليه عشان يصير حار و تطبخون فيه الاكل 🌚. و بعدين تحطون البصل و تخلونه يطلع صوت تششش و اذا بدا يذبل البصل حطوا اللحم عليه و حركوه لين يتوحد لونه، و اذا توحد لونه حطوا الصلصه عليه و قشر البرتقال و عصير البرتقال و مويه الورد. و بقدر ثاني حطوا مويه حاره و حطوا فيها البهارات كلها الا الزعفران، و خلوها تغلي بعدين خذوا من مويتها شوي و صبوها على اللحم لين يتغطى شوي بس اهم شيء لا تصير مويته كثير عشان يتسبك، عاد ما اعرف كيف اشرح كلمة يتسبك بس يعني يصير مويته شوي و يصير فيه زي الصلصه موب مرق يعني 🤓. و غطوا على اللحم و خلوه يطبخ على نار وسط و كل ما نقصت مويته زودوها شوي. و اذا بدا يستوي اللحم حطوا البطاطس عليه. و بالقدر حق البهارات حطوا الرز فيه و اطبخوه نص طبخه، بعدين إشخلوه و حطوه فوق اللحم "اشخلوه يعني شيلوا المويه منه" و طبعا قبل بفتره لازم تكونون منقعين زعفران بمويه الكادي و حطوا معها شوي مويه عشان تكسرون مرارتها، و صبوها فوق الرز عشان يصير لونه اصفر و حطوا فوق الرز سمن عشان يصير طعمه حلو و كذا 🌚، بعدين غطوه و خلوه على نار هاديه لين يستوي الرز و تنشف مويته شوي. بعدها عادي انكبوه بصحن لا تاكلونه من القدر على طول، هو بيكون نفس الطعم بالقدر ولا بالصحن بس بالصحن احسن و لو ما ودكم تحطونه بصحن كلوه من القدر عادي موب مشكله مره 🌚. و كان معكم الطباخ اللي يتفلسف واجد "انا" و احس اني كتبت واااجد بس اسف والله ما اعرف اشرح الا كذا لازم تتحملون عاد طال عمركم، و ياليت اي واحد وصل لين هنا و هو يقرأ انه يسوي الطبخه و يجربها و يعطيني رأيه فيها و اذا عاد ما أعجبتكم اكيد ان المشكله فيكم موب في الطبخه لان ما اتوقع فيه شرح اكثر من كذا اقدر أشرحه، و بس والله عادي فليتها واجد و انا اسولف و مع السلامه 🙋🏻♂️❤